শহরে ডেঙ্গুতে মৃত্যু হল আরও একজনের। মৃত কনিকা সূত্রধর মুকুন্দপুরের বাসিন্দা। চিকিত্সায় গাফিলতির অভিযোগ তুলেছে মৃতের পরিবার।  ৪২ বছরের ওই মহিলাকে সঙ্কটজনক অবস্থায় বুধবার ভর্তি করা হয় যাদবপুরের একটি বেসরকারি হাসপাতালে। গতকাল পরিস্থিতি আরও খারাপ হলে কনিকা সূত্রধরকে অন্যত্র স্থানান্তরের দাবি জানান বাড়ির লোক।
 ওয়েব ডেস্ক: শহরে ডেঙ্গুতে মৃত্যু হল আরও একজনের। মৃত কনিকা সূত্রধর মুকুন্দপুরের বাসিন্দা। চিকিত্সায় গাফিলতির অভিযোগ তুলেছে মৃতের পরিবার।  ৪২ বছরের ওই মহিলাকে সঙ্কটজনক অবস্থায় বুধবার ভর্তি করা হয় যাদবপুরের একটি বেসরকারি হাসপাতালে। গতকাল পরিস্থিতি আরও খারাপ হলে কনিকা সূত্রধরকে অন্যত্র স্থানান্তরের দাবি জানান বাড়ির লোক। অভিযোগ, এভাবে স্থানান্তর সম্ভব নয় বলে জানিয়ে দেয় কর্তৃপক্ষ। এরপর গতকাল সন্ধ্যায় মৃত্যু হয় কনিকার। অভিযোগ, সন্ধ্যায় পরীক্ষার সব রিপোর্ট ছাড়াই পরিবারের সদস্যদের হাতে দেহ তুলে দেওয়ার চেষ্টা করে হাসপাতাল কর্তৃপক্ষ। শেষ পর্যন্ত পরিস্থিতি সামাল দিতে ঘটনাস্থলে যায় যাদবপুর থানার পুলিস। ঠিক হয় শুক্রবার সমস্ত রিপোর্টসহ দেহ তুলে দেওয়া হবে পরিবারের হাতে।